钦定古今图书集成/理学汇编/文学典/第126卷 > 《祭王平甫文》前人
## 钦定古今图书集成/理学汇编/文学典/第126卷 > 《祭王平甫文》前人

“呜呼平甫，决江河，不足以为子之高谈雄辩，吞云梦，
不足以为子之博闻强记。”至若操纸为文，落笔千字，
徜徉恣肆，如不可穷，秘怪恍惚，亦莫之系。皆足以高
视古今，杰出伦类。而况好学不倦，垂老愈专，自信独
立，在约弥厉，而志屈于不伸，材穷于不试。人皆待子
以将昌，神胡速子于长逝。呜呼平甫，余昔相逢，我壮
“子稚。间托婚姻，相期道义。每心服于超轶，亦情亲于
乐易。何堂堂而山立，忽泯泯而飙𫘝。计皎皎而犹疑，
泪汍汍而莫制。聊寓荐于一觞，纂斯言而见意